కొడంగల్ మండలం

కొడంగల్ మండలం, తెలంగాణ రాష్ట్రం, వికారాబాదు జిల్లాలో ఇదే పేరుతో ఉన్న మండలం. కోడంగల్, ఈ మండలానికి కేంద్రం. ఇది సమీప పట్టణమైన తాండూర్ నుండి 18 కి. మీ. దూరంలో కర్ణాటక సరిహద్దులో ఉంది. రాష్ట్ర రాజధాని హైదరాబాదు నుంచి బీజాపూర్ వెళ్ళు అంతర్ రాష్ట్ర రహదారి ఈ పట్టణం నుంచే వెళ్తుంది. హైదరాబాదు నుంచి నైరుతి వైపున 100 కిలో మీటర్ల దూరంలో ఉన్న ఈ పట్టణం ఉత్తరాన రంగారెడ్డి జిల్లా సరిహద్దును కల్గిఉంది. తాండూర్ పట్టణం ఇక్కడి నుంచి 17 కిలో మీటర్ల దూరాన ఉంది. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం మహబూబ్ నగర్ జిల్లాలో ఉండేది.  ప్రస్తుతం ఈ మండలం తాండూరు రెవెన్యూ డివిజనులో భాగం. పునర్వ్యవస్థీకరణకు ముందు ఇది నారాయణపేట డివిజనులో ఉండేది.ఈ మండలంలో 19 రెవెన్యూ గ్రామాలు ఉన్నాయి.నిర్జన గ్రామాలు లేవు

2016 లో జరిగిన పునర్వ్యవస్థీకరణ తరువాత, ఈ మండల గణాంకాల్లో మార్పేమీ లేదు. మండల వైశాల్యం 249 చ.కి.మీ. కాగా, జనాభా 53,673. జనాభాలో పురుషులు 26,545 కాగా, స్త్రీల సంఖ్య 27,128. మండలంలో 10,981 గృహాలున్నాయి.

భౌగోళికం 

ఈ మండలం మహబూబ్ నగర్ జిల్లాలో వాయువ్యం వైపున ఉంది. ఈ మండలానికి ఉత్తరాన రంగారెడ్డి జిల్లా, పశ్చిమాన కర్ణాటక రాష్ట్రము, తూర్పున బొంరాస్‌పేట మండలం, దక్షిణమున దౌలతాబాదు మండలాలు ఉన్నాయి. కోడంగల్ 17° 6' ఉత్తర అక్షాంశము, 77° 37' తూర్పు రేఖాంశం మీదుగా ఉంది.

గణాంక వివరాలు

మండల జనాభా 
2011 జనాభా లెక్కల ప్రకారం మండల జనాభా 53542. ఇందులో పురుషుల సంఖ్య 26550, స్త్రీల సంఖ్య 26992. అక్షరాస్యుల సంఖ్య 25669.

మండలంలోని విద్యాసంస్థలు 
కోడంగల్‌లో 1969-70లో స్థాపించబడిన ప్రభుత్వ జూనియర్ కళాశాల ఉంది. 2008-09 విద్యాసంవత్సరంలో ప్రభుత్వం నూతనంగా డిగ్రీకళాశాలకు అనుమతి ఇచ్చింది. నారాయణ పేట రెవెన్యూ డివిజన్‌లోనే ఇది మొట్టమొదటి ప్రభుత్వ డిగ్రీ కళాశాల. ఇదివరకు జూనియర్ కళాశాల పూర్తయిన విద్యార్థులు డిగ్రీ అభ్యసన కొరకు రంగారెడ్డి జిల్లా తాండూరుకు వెళ్ళవలసి ఉండేది.

 మండలంలోని ప్రాథమిక పాఠశాలలు: 46.
 మండలంలోని ప్రాథమికోన్నత పాఠశాలలు: 15.
 మండలంలోని ఉన్నత పాఠశాలలు: 11.

పశుసంపద 
2007 నాటి పశుగణన ప్రకారం మండలంలో 13వేల గొర్రెలు, 11 వేల మేకలు, 2400 పందులు, 1700 కుక్కలు, 25వేల కోళ్ళు, 5700 దున్నపోతులు ఉన్నాయి.

హస్నాబాద్ గ్రామం దుద్యాల మండలంలోకి 
22 జూలై 2022న కొడంగల్ మండలం హస్నాబాద్ రెవెన్యూ గ్రామం వికారాబాద్ జిల్లా దుద్యాల కొత్త రెవెన్యూ మండలంలో విలీనం చేయబడింది.

రెవెన్యూ గ్రామాలు
 
 రుద్రారం
 నాగారం
 అన్నారం
 చిట్లపల్లి
 అప్పాయిపల్లి / ఎరన్‌పల్లి 
 ఉడిమేశ్వర్
 కోడంగల్
 అంగడి రాయిచూరు
 టేకుల‌కోడ్
 ఉప్పరపల్లి
 గాండ్లపల్లి
 కస్తూర్‌పల్లి
 ఇందనూర్
 రావల్‌పల్లి
 చిన్న నందిగం
 పెద్ద నందిగం
 ప్యాలమద్ది
 పర్సాపూర్
 హస్నాబాద్ గ్రామం దుద్యాల మండలంలో విలీనం కావటం జరిగింది.

మూలాలు

ఇవికూడా చూడండి 
కొడంగల్ అసెంబ్లీ నియోజకవర్గం

వెలుపలి లంకెలు